钦定古今图书集成/明伦汇编/氏族典/第210卷 > 《廖用贤尚友录》 > 陶子锵
## 钦定古今图书集成/明伦汇编/氏族典/第210卷 > 《廖用贤尚友录》 > 陶子锵

按《南史陶子锵传》：“子锵字海育，丹阳秣陵人。父延，尚
书比部郎。兄尚，宋末为幸臣所怨被系。子锵公私缘
诉，流血稽颡，行路嗟伤，兄得释。母终，居丧尽礼。与范
云邻，云每闻其哭声，必动容改色。子锵母性嗜莼，母
殁后，恒以供奠。梁武义师初至，此年冬，营莼不得，子
锵痛恨，恸哭而绝，久之乃苏，遂长断莼味。”